Diari Oficial de la Generalitat Valenciana


Sumari del DOGV 3714, del 22-03-2000 (2000/2107)

ORDRE de 10 de març de 2000, de la Conselleria de Medi Ambient, per la qual es regulen mesures extraordinàries per a la prevenció d'incendis forestals des del 20 d'abril fins al 24 d'abril de 2000, ambdós inclosos, i els dies 29 d'abril, 30 d'abril i 1 de maig de 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/03/10/(1)/dof/vci/html**

### Dades del document

Número de DOGV
:   3714

Data del DOGV
:   22-03-2000

Secció del DOGV
:   I. DISPOSICIONS GENERALS

Número del document
:   2000/2107


Data del document
:   10-03-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * legislació
    * lluita contra incendis
    * protecció del medi ambient

ORDRE de 10 de març de 2000, de la Conselleria de Medi Ambient, per la qual es regulen mesures extraordinàries per a la prevenció d'incendis forestals des del 20 d'abril fins al 24 d'abril de 2000, ambdós inclosos, i els dies 29 d'abril, 30 d'abril i 1 de maig de 2000. [2000/X2107]
  
D'acord amb el que es disposa en la Llei 3/1993, de 9 de desembre, de la Generalitat Valenciana, Forestal de la Comunitat Valenciana, i el seu reglament aprovat per Decret del Govern Valencià, de data 16 de maig de 1995.
  
Atés que a les dates anteriors es concentren un major nombre de visitants en la masses forestals de la Comunitat Valenciana, sent a més un període en què s'incrementen altres activitats susceptibles d'augmentar el risc d'incendi forestal.
  
Atés la major incidència d'incendis forestals que s'ha produït històricament en aquest període. A la vista de la situació descrita,
  
ORDENE
  
Article 1
  
Per al període comprés entre el 20 d'abril de 2000 i el 24 d'abril de 2000, ambdós inclosos, i els dies 29 d'abril, 30 d'abril i 1 de maig de 2000, sobre la base de l'article 145 del Reglament de la Llei 3/1993, Forestal de la Comunitat Valenciana, queden prohibides com a mesura precautòria general en els terrenys forestals, en els adjacents o amb una proximitat menor a 500 metres d'aquells, les accions o activitats següents:
  
a) La crema de marges de cultius o de restes agrícoles o forestals.
  
b) La crema de canyars, canyissars o matolls lligada a algun tipus d'aprofitament ramader, cinegètic o de qualsevol altre tipus.
  
c) Operacions de destil·lació de plantes.
  
Article 2
  
En aquells plans locals de crema aprovats amb anterioritat a la data d'entrada en vigor de la present ordre, queden igualment en suspens les accions o activitats anteriors que, per als dies previstos en l'article 1, puguen recollir els esmentats plans locals de crema.
  
DISPOSICIONS FINALS
  
Primera
  
Les infraccions a les normes i prohibicions contingudes en aquesta ordre, se sancionaran d'acord amb el que s'estableix en la Llei Forestal de la Comunitat Valenciana.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de març de 2000
  
El conseller de Medi Ambient,


Còpia Permalink ELI